polyglot-tagger/wikipedia-language-snippets-filtered huggingface dataset:
உலக நட்பு தினத்தின் யோசனை முதன்முதலில் ஜூலை 20, 1958 அன்று டாக்டர் ரமோன் ஆர்ட்டெமியோ பிராச்சோவால் பராகுவேவின் அசுன்சியனுக்கு வடக்கே 200 மைல் தொலைவில் பராகுவே நதியில் உள்ள பியூர்டோ பினாஸ்கோ என்ற நகரத்தில் நண்பர்களுடனான இரவு விருந்தின் போது முன்மொழியப்பட்டது. அப்போதிருந்து, ஜூலை 30 ஆம் திகதி ஒவ்வொரு ஆண்டும் பராகுவேயில் நட்பு தினமாக கொண்டாடப்படுகிறது. மேலும் இதை பல நாடுகள் ஏற்றுக்கொண்டன.
1998 ஆம் ஆண்டு நட்பு நாளை முன்னிட்டு, ஐ.நா. பொதுச்செயலாளர் கோஃபி அன்னனின் மனைவி நானே அன்னன், வின்னி தி பூஹை ஐக்கிய நாடுகள் சபையின் உலக நட்பு தூதராக நியமித்தார். இந்த நிகழ்வை ஐ. நா பொது தகவல் மற்றும் டிஸ்னி எண்டர்பிரைசஸ் இணைந்து வழங்கியது. மேலும் கேத்தி லீ கிஃபோர்டு தொகுத்து வழங்கினார்.
விசாகப்பட்டினத்தில் குடியேறிய தமிழ் குடும்பம் பாலு உடையது. அந்த வீட்டிற்கு அருகே சுவப்னாவின் குடும்பம் இருக்கிறது. சுவப்னா அதே ஊரில் உள்ள ஒரு கல்லூரியில் படிக்கும் பெண். வேலையை விட்டு தன் வீட்டிற்க்கு வரும் பாலு, சுவப்னாவுடன் காதல் வயப்படுகிறார். இருவர் குடும்பமும் அவர்கள் காதலை ஏற்க மறுக்கிறது. இரு குடும்பத்திற்கும் பொதுவாக இருக்கும் நண்பர் ஒருவர், "அவர்களை ஒரு வருஷம் பார்க்காம, பேசாம இருக்க சொல்லுவோம். அப்புறமும் ரெண்டு பேருக்கும் காதல் இருந்துச்சுனா கல்யாணம் பண்ணி வைங்க" என்று ஆலோசனை சொல்கிறார். இதை ஏற்க மறுக்கிறார் பாலு. ஆனால், இது ஒரு நல்ல சந்தர்ப்பம், இதை நாம் சரியாக உபயோகித்துக் கொண்டால் நம் காதல் கைக்கூடும் என அவரை சம்மதிக்க வைக்கிறார் சுவப்னா. தான் ஒப்புக்கொள்ள வேண்டுமானால், இருவர் வீட்டிலும் எழுத்துப்பூர்வமாக உடன்படிக்கை தர வேண்டும் என்கிறார் பாலு. இது தான் சமயம் என பாலுவின் தந்தை பாலுவை ஹைதராபாத்துக்கு வேலைக்கு அனுப்புகிறார். இடைப்பட்ட காலத்தில் சுவப்னாவின் பெற்றோர் அவளை மனம் மாற்ற முயல்கின்றனர். ஹைதராபாத்துக்கு சென்ற பாலு என்ன ஆனார்?
மரோசரித்ரா திரைப்படம் ஆந்திரா மாநிலத்தில் மிகப்பெரிய வெற்றி பெற்றது. இந்த திரைப்படம் ஆந்திரா மாநிலத்தில் மட்டும் 18 திரையரங்குகளில் 200 நாட்கள் ஓடிய சாதனை படைத்தது. அண்டை மாநிலமான கர்நாடகாவில் அதிகபட்சமாக பெங்களூர் கல்பனா திரையரங்கில் 693 நாட்களும் மற்றும் மைசூர் காயத்ரி திரையரங்கில் 350 நாட்கள் மேல் ஓடியது. தமிழ்நாட்டில் அதிகபட்சமாக சென்னை சபையர் திரையரங்கில் 596 நாட்களும், கோயம்புத்தூரில் ராயல் திரையரங்கில் 450 நாட்களும் மற்றும் சென்னை கிருஷ்ணவேணி திரையரங்கில் 175 நாட்கள் வரை ஓடியது. கேரளா மாநிலத்தில் 1980 ஆண்டு திரக்கள் எழுதிய கவிதா எனும் பெயரில் வெளியிடப்பட்டது.
இந்த திரைப்படமானது மலையாள மொழியில் திரக்கள் எழுதிய கவிதா எனும் பெயரில் மொழிமாற்றம் செய்யப்பட்டு வெளி வந்தது. இத்திரைப்படம் தமிழில் மொழிமாற்றம் செய்யப்படவில்லை, ஏனெனில் தெலுங்கு பதிப்பே சென்னை மற்றும் பிற பகுதிகளில் வெளியிடப்பட்டு வெற்றிகரமாக ஓடியதால் தமிழில் மொழிமாற்றம் செய்யும் முடிவு கைவிடப்பட்டது.
மரோசரித்ரா 1978 ஆம் ஆண்டு தெலுங்கில் வெளிவந்த திரைப்படமாகும். கே. பாலசந்தர் இயக்கத்தில் வெளிவந்த இத்திரைப்படத்தில் கமல்ஹாசன், சரிதா மற்றும் பலர் நடித்திருந்தனர். இந்த திரைப்படமானது தெலுங்கில் வெற்றிபெற்றதை தொடர்ந்து இந்தி மொழியில் ஏக் தூஜே கே லியே என்ற பெயரில் மீண்டும் படமாக்கப்பட்டது.
இந்த திரைப்படம் அதிகபட்சமாக 700 நாட்கள் வரை ஓடியது. இயக்குனர் பாலசந்தர் அவர்கள் இந்த திரைப்படத்திற்காக சிறந்த இயக்குனருக்கான பிலிம்பேர் விருது வென்றார். சிஎன்என்-ஐபிஎன் நிறுவனம் வெளியிட்ட இந்தியாவின் 100 சிறந்த திரைப்படத்தின் பட்டியலில் இந்த திரைப்படமும் இடம்பெற்றது.
அனிச்சைச் செயலியல் சிகிச்சையை எவ்வாறு செயற்படுத்த வேண்டும் என்பதில் இச் சிகிச்சை நிபுணர்கள் மத்தியில் கருத்து வேறுபாடு நிலவுகின்றது. ஆனால் இவர்கள் காலில் உள்ள பகுதிகள் உடலின் பகுதிகளுக்கு ஒத்திருக்கின்றன எனவும் இவற்றைக் கையாளுவதன் மூலம் ஒருவரின் ஆரோக்கியத்தை மேம்படுத்த முடியும் என்று கருதுகின்றனர். அனிச்சைச் செயலியல் சிகிச்சை நிபுணர்கள் உடலை பத்து சம செங்குத்து மண்டலங்களாக, வலதுபுறத்தில் ஐந்து மண்டலங்களும் மற்றும் இடதுபுறத்தில் ஐந்து மண்டலங்களுமாக பிரிக்கிறார்கள்.தீவிரமான நோய் நிலைமைகளுக்கு மறிவினையியல் மூலம் சிகிச்சையளிப்பது, பொருத்தமான மருத்துவ சிகிச்சையை நாடுவதை தாமதப்படுத்தும் என்று மருத்துவ நிபுணர்கள் கருதுகின்றனர்.
உடலில் கண்ணுக்குத் தெரியாத சக்திகள் அல்லது ஆற்றல் புலங்கள் தடுக்கப்படும்போது, ​​நோய் ஏற்படலாம் என்றும் அனிச்சைச் செயலியல் மூலம் பாதத்தை தூண்டுவதால் காலில் பெறப்பட்ட அழுத்தம் நரம்பு மண்டலத்தை சமநிலைப்படுத்தும் சமிக்ஞைகளை அனுப்பலாம் அல்லது உடலில் இயற்கையான வலி நிவாரணிகளான எண்டோர்பின்களை வெளியிடப்பட்டு அவை குணப்படுத்துவதை ஊக்குவிக்கலாம் என்று அனிச்சைச் செயலியல் சிகிச்சை நிபுணர்கள் கருதுகின்றனர். இந்த கருதுகோள்கள் எதுவும் அறிவியல் பூர்வமாக நிரூபிக்கப்படவில்லை என்பதால் மருத்துவ சமூகம் இக் கோட்பாடுகளை நிராகரிக்கிறது. அனிச்சைச் செயலியலில் கூறப்படும் ‘குய்’ எனும் உடலில் உயிர் ஆற்றலுக்கான அறிவியல் சான்றுகள் எதுவும் இல்லை.
அனிச்சைச் செயலியல் என்பது கால்கள், கைகளின் பகுதிகளில் அல்லது குறிப்பிடப்பட்ட புள்ளிகளில் எண்ணெய்கள், குழைமங்களை பயன்படுத்தாமல் விரல்களினாலும், கை நுட்பங்களினாலும் அழுத்தத்தை பிரயோகித்து வழங்கப்படும் மாற்று சிகிச்சை முறையாகும். அனிச்சைச் செயலியலானது உடலின் ஒவ்வொரு பகுதியும் கைகளிலும் கால்களிலும் குறிக்கப்படுவதாகவும், கைகள் அல்லது கால்களில் குறிப்பிட்ட பகுதிகளை அழுத்தினால் உடலின் மற்ற பகுதிகளிலும் சிகிச்சை விளைவுகள் ஏற்படக்கூடும் என்ற போலி அறிவியலை அடிப்படையாக கொண்டது.
டென்மார்க்கில் அதிகம் பயன்படுத்தப்படும் மாற்று சிகிச்சைகளில் அனிச்சைச் செயலியலும் ஒன்றாகும். 2005 ஆம் ஆண்டின் ஒரு தேசிய கணக்கெடுப்பில் டேனிஷ் மக்களில் 21.4% பேர் வாழ்க்கையின் ஒரு கட்டத்தில் அனிச்சைச் செயலியலை மேற்கொண்டதாகவும் , 6.1% பேர் முந்தைய வருடத்திற்குள் மேற்கொண்டதாகவும் தெரியவந்தது. 2007 ஆம் ஆண்டில் நோர்வே மக்கள்தொகையில் 5.6% பேர் கடந்த 12 மாதங்களுக்குள் அனிச்சைச் செயலியலை பயன்படுத்தியதாக நோர்வேயில் இருந்து மேற்கொள்ளப்பட்ட ஒரு ஆய்வில் தெரியவந்துள்ளது.
2015 ஆம் ஆண்டில் ஆத்திரேலிய அரசாங்கத்தின் சுகாதாரத் துறை மாற்று சிகிச்சைகள் பற்றிய மதிப்பீட்டின் முடிவுகளை வெளியிட்டது. மதிப்பிடப்பட்ட 17 சிகிச்சைகளில் அனிச்சைச் செயலியலும் ஒன்றாகும். 2017 ஆம் ஆண்டில், ஆத்திரேலிய அரசாங்கத்தினால் காப்பீட்டு மானியத்திற்கு தகுதி பெறாத நடைமுறையாக ரிஃப்ளெக்சாலஜி மதிப்பிடப்பட்டது.
கோக்ரேன் ஒத்துழைப்பு மதிப்பாய்வில் "ரிஃப்ளெக்சாலஜி என்பது உடலில் வேறு பகுதிகளில் விளைவை ஏற்படுத்த பாதத்தின் சில பகுதிகளை அழுத்துவது." என்பதாக வரையறுக்கப்படுகின்றது.
2009 மற்றும் 2011 ஆம் ஆண்டுகளின் மதிப்புரைகள் எந்தவொரு மருத்துவ நிலைக்கும் அனிச்சைச் செயலியலை பயன்படுத்துவதை ஆதரிக்க போதுமான ஆதாரங்களைக் கண்டறியவில்லை.
எந்தவொரு மருத்துவ நிலைமைகளுக்கும் அனிச்சைச் செயலியல் சிகிச்சை முறை பயனுள்ளதாக இருக்கும் என்பதற்கு உறுதியான ஆதாரங்கள் எதுவும் இல்லை.
1936-37 ஆம் ஆண்டுகளில் இவர் நியூ சவுத் வேல்சு அணிக்காக முதல்தரத் துடுப்பாட்டப் போட்டிகளில் அறிமுகமானார். பின் 1938 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. அந்தத் தொடருக்கான அணியில் இவருக்கு இடம் கிடைத்தது. இரண்டாம் உலகப் போருக்குப் பிறகான போட்டிகளில் இவர் ஆர்தர் மோரிசுடன் இணைந்து துவக்க வீரராக களம் இறங்கினார். பின் பர்னஸ், இன்விசிபிள்ஸ் எனும் குழுவில் உறுப்பினரானார். 1948 ஆம் ஆண்டில் இங்கிலாந்துத் துடுப்பாட்ட அணிக்கு எதிரான அந்தத் தொடரினை முழுமையாக ஆத்திரேலிய அணி கைப்பற்றியது. அதன் பிறகு துடுப்பாட்டத்தில் இருந்து ஓய்வு பெறுவதாக அறிவித்தார். பின் 1951-52 ஆம் ஆண்டில் மீண்டும் தேர்வுத் துடுப்பாட்டப் போட்டியில் விளையாடினார். ஆனால் சிறப்பான ஆட்டத்திறனை வெளிப்படுத்தத் தவறினார்.
சிட்னி ஜார்ஜ் பர்னஸ் என்பவர் ஓர் முன்னாள் ஆத்திரேலியத் துடுப்பாட்ட வீரர் மற்றும் துடுப்பாட்ட எழுத்தாளர் ஆவார். இவர் 1938 -1948 ஆண்டுகளுக்கு இடையிலான காலங்களில் 13 தேர்வுத் துடுப்பாட்டப் போட்டிகளில் விளையாடினார். இரண்டாம் உலகப்போருக்குப் பிறகான சிறந்த ஆத்திரேலியத் துடுப்பாட்ட வீரர்களில் ஒருவராக இவர் அறியப்படுகிறார். டிசம்பர் 1946 ஆம் ஆண்டில் சிட்னியில் நடைபெற்ற இங்கிலாந்துத் துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் இவர் 234 ஓட்டங்களை எடுத்தார். டான் பிராட்மனுடன் இணைந்து ஐந்தாவது இணைக்கு 405 ஓட்டங்களை எடுத்தார். இவர் 19 ஆட்டப் பகுதிகளில் விளையாடி 63.05 எனும் சராசரி வைத்திருந்தார்.
பர்னஸ் சிட்னியில் உள்ள அன்னதலே எனும் ஒரு புற நகர்ப் பகுதியில் 1916 ஆம் ஆண்டில் பிறந்தார். ஆனால் இவரின் சுயசரிதையில் இவர் குயீன்சிலாந்தில் 1918 அல்லது 1919 ஆம் ஆண்டில் பிறந்திருக்கலாம் எனவும் தெரிவிக்கப்பட்டுள்ளது. இவரின் பெற்றோரான ஆல்பிரட் பெர்சிவல் பர்னஸ் மற்று ஹில்டா மே பர்னசுக்கு இவர் மூன்றாவது குழந்தையாகப் பிறந்தார். இவரின் பெற்றோர்கள் வடக்கு நியூ சவுத் வேல்சில் உள்ள டாம் ஒர்த் எனும் பகுதியில் விவசாயம் செய்து வந்தனர். இவரின் தந்தை டைபாய்டு நோயினால் காலமானார். அதன் பின் அப்போது கர்ப்பமாக இருந்த ஹில்டா சிட்னியில் உள்ள தனது சகோதரியின் வீட்டிற்குச் சென்றார்.
1936-37 ஆம் ஆண்டுகளில் நியூ சவுத் வேல்சு அணியின் தேர்வுக் குழுவினர் இவரின் ஆட்டத்திறனால் கவனிக்கப்பட்டனர். பின் தனது முதல் போட்டியில் ஸ்டான் வாசிங்டனை கேட்ச் பிடித்து வீழ்த்தினார். சிட்னி துடுப்பாட்ட அரங்கில் நடைபெற்ற போட்டியில் தென் ஆத்திரேலிய அணிக்கு எதிராக இவர் முதல் தரத் துடுப்பாட்டப் போட்டியில் அறிமுகமானார்.பின் மட்டையாட்டத்தில் முதல் ஆட்டப் பகுதியில் 31 ஓட்டங்களும் இரண்டாவது ஆட்டப் பகுதியில் 44 ஓட்டங்களும் எடுத்து எல் பி டபிள்யூ முறையில் ஆட்டமிழந்தார். இருமுறையும் சுழற்பந்து வீச்சாளரான ஃபிராங்க் வார்டு பந்து வீச்சில் ஆட்டமிழந்தார்.
இது சூன் முதல் செப்டம்பர் வரை பூக்கக்கூடிய தாவரமாகும். இந்த மலர்கள் நீண்ட பல கொத்துக்கள் கொண்ட இளஞ்சிவப்பு நிற கோள மலர்களாகும். இந்த மலர் நீண்ட மலர் கொத்துகளாக 1–1.5 செ.மீ வரை நீண்டிருக்கும். இளஞ்சிவப்பான இந்தப் பூக்கள் வெள்ளை நிறத்தில் மங்கிவிடக்கூடியன. எனவே இந்த பூங் கொத்துகள் இளஞ்சிவப்பு மற்றும் வெள்ளை மலர்கள் என இரண்டையும் கொண்டவையாக இருக்கும். இலைகள் இரட்டை சரங்களாக, 8–15 செ.மீ நீளத்துடன் உள்ளன. இலைக் காம்புகள் முட்கள் நிறைந்ததாக உள்ளன. இந்த இலைச் சரங்களில் 3–2 ஜோடி பக்க-தண்டுகள் உள்ளன. இவை ஒவ்வொன்றும் 6–15 ஜோடி சிறிய 4–8 மிமீ சிற்றிலைகளாக உள்ளன. இதன் காய்கள் மெல்லியதாகவும், தட்டையாகவும், வளைந்தும் இருக்கும். இவை 8-13 செ.மீ நீளம், 1 செ.மீ அகலம் கொண்டவையா இருக்கும். இந்தக் காய்களில் 4-10 எண்ணிக்கையிலான செவ்வக விதைகள் இருக்கும். முற்றிய காய்கள் பிளந்து அதிலிருந்து வெளிப்படும் விதைகள் விழுந்து முளைக்கின்றன.
இது கொடிக்கும் குற்று மரத்திற்கும் இடைப்பட்ட அளவில் உள்ள தாவரமாகும். இது கொடி இனத்தைப் போல வேறு தாவரத்தைப் பற்றி ஏறுவதில்லை. தடித்த தண்டை உடையது. நேராக கொடிபோல் வளர்ந்து பின் புவியீர்ப்பின் விசையால் வளைந்துகீழ் நோக்கி வளைந்து விடும். ஆனால் அருகில் உயரம் குறைவான தாவரம் இருந்தால் அதன் மிது பரவி அந்த தாவரத்தையே மூடிவிடும். புதர் போல் வளரும். தண்டு முழுதும் முட்கள் நிறைந்திருக்கும். இலைகளிகளிலும் வரிசையாக முட்கள் இருக்கும். முட்கள் கீழ் நோக்கி வளைந்து இருக்கும். கூர்மையாகவும் வலிமையுடனும் இருக்கும். அந்த தாவரத்தின் பாகங்கள் நம்மீது பட்டால் முட்கள் கொக்கி போல் குத்தி பிடித்துக்கொள்ளும் அதிலிருந்து விடுபடுவது மிகவும் சிரமம். விலங்குகள் அதன் அருகில் செல்வதை தவிர்த்து விடும். வலிமை வாய்ந்த புலி கூட இதன் அருகில் செல்ல முடியாது என்பதால் இதனை புலி தடுக்கி கொடி என மக்கள் அழைக்கின்றனர்.
இண்டு, இண்டை, இண்டங்கொடி, ஈங்கை என்பது ஃபேபேசி மற்றும் துணைக் குடும்பமான மிமோசோய்டேயைச் சேர்ந்த ஒரு புதர் கொடியாகும். இதனை ஈங்கந்தண்டு எனவும் கிராம மக்கள் அழைக்கின்றனர். இதன் இலைகளானது காம்பின் இருபுறமும் உள்ள ஓலை போன்று வரிசையாக இருக்கும். இந்த வரிசையான இலைக் கொத்தில் 8–12 ஜோடி சிறகுகுகள் இருக்கும். இந்த சிறகுகள் ஒவ்வொன்றும் 16-20 ஜோடி சிற்றிலைகள் கொண்டவையாக இருக்கும். தொட்டாற் சுருங்கி போலன்றி, இதின் இலைக்காம்பில் இரட்டையான கூரிய முட்கள் உள்ளன. இது இந்தியா முழுவதும் காணப்படுகிறது.
இது புதர்வேலிக்கு பயன்படுவதாக கருதப்படுகிறது. இதன் விரகுகள் கூடாரம் கட்டும் ஆப்புகளுக்கும், துப்பாக்கி வெடிமருந்து கரி தயாரிக்கவும் ஏற்றது. இதன் வேர்களும், இலைகளும் மருத்துவ குணம் கொண்டவை. இது இமயமலையில், ஆப்கானிஸ்தான் முதல் பூட்டான் வரை 300-1900 மீ உயரத்தில் காணப்படுகிறது. இது வனத்தை ஒட்டிய பகுதிகள், வயல்கள் மற்றும் தோட்டங்களின் ஓரங்களில் விரும்பி வளரக்கூடியது. இக் கொடியானது தென் இந்தியாவில் கடப்பை, மைசூர் மற்றும் கோவையிலுள்ள காடுகளில் வளர்கிறது.
இதன் அகவிதழ்கள் வெண்ணிறமானவை. மகரந்தங்கள் 'துய்' என்னும் பஞ்சு போன்ற தலையை நீட்டிக்கொண்டிருக்கும். இதனால் இதன் மலரை ஆலங்கட்டிக்கு உவமிப்பர் பரணர்.
இலட்சுமி ராமகிருஷ்ணன், தனது இரண்டாவது திரைப்படம் திருச்சி-காரைக்கால் பயணம் தொடர்பாகவும், வாகன எரிபொருள் நெருக்கடியை சார்ந்தும் இருக்கும் என்று அறிவித்தார். கதாநாயகியாக பியா பாஜ்பாயும், தமிழ் திரைப்படங்களில் முதல் முறையாக அறிமுகமாகும் ஸ்ருதி ஹரிஹரனும் தேர்வு செய்யப்பட்டனர். தனது கணவர் ராமகிருஷ்ணன் மற்றும் தயாரிப்பளார் ஏ. வி. அனூப் ஆகியோர் படத்தில் சிறுவேடத்தில் நடித்திருப்பதாகவும், தனது இளைய மகள் ஷ்ரேயா இயக்கத்தில் உதவிய இருந்ததாகவும் லட்சுமி ராமகிருஷ்ணன் மேலும் அறிவித்தார்.
நெருங்கி வா முத்தமிடாதே லட்சுமி ராமகிருஷ்ணன் இயக்கத்தில் 2014 ஆம் ஆண்டு வெளிவந்த இந்தியத் தமிழ்த் திரைப்படமாகும். பியா பாஜ்பாய், ஷபீர், ஸ்ருதி ஹரிஹரன், ஏ. எல். அழகப்பன், ஒய். ஜி. மகேந்திரன் மற்றும் பலர் நடித்திருக்கும் இப்படத்திற்கு ஒளிப்பதிவு செய்தவர் ஏ. வினோத் பாரதி ஆவார். ஏ. வி. அனூப் தயாரிப்பில், மேட்லி ப்ளூஸ் இசை அமைப்பில், 31 அக்டோபர் 2014 ஆம் தேதி வெளியானது.
இந்தத் திரைப்படம் எழுபது நாட்களில் படமாக்கப்பட்டது. தனது முந்தைய படைப்பை காட்டிலும் , இப்படம் புத்துணர்வுடன் இருக்கும் என்று லட்சுமி ராமகிருஷ்ணன் தெரிவித்தார். இந்தப் படத்தின் பெயர், ஒரு லாரியின் பின் எழுதியிருந்த வாசகத்தைச் சார்ந்தது.
ஓர் ஒளிபுகும் கவசப் பொருளாக அலுமினியம் ஆக்சி நைட்ரைடு பாரம்பரியமாக பயன்பாட்டிலுள்ள குண்டு துளைக்காத கண்ணாடியை விட மிகக் குறைந்த எடை மற்றும் தடிமன் கொண்ட குண்டு துளைக்காத தயாரிப்பை வழங்குகிறது. கற்பனையான சிடார் டிரெக் பொருளாக இருந்த இது ஒளிபுகும் அலுமினியத்தால் உருவாக்கப்பட்டது. 1.6 அங்குலம் அதாவது 41 மில்லி மீட்டர் கனமுள்ள அலுமினியம் ஆக்சி நைட்ரைடு கவசத்தால் .50 பி.எம்.கி கவசம் துளைக்கும் குண்டுகளை தடுத்து நிறுத்த முடியும். பாரம்பரியமான மென்தகடாக்கிய கண்ணாடியெனில் இது 3.7 அங்குலம் அல்லது 94 மில்லிமீட்டர் கனமுள்ள கண்ணாடியை இக்குண்டுகள் துளைக்கும்.
ஒளிபுகும் கவசப் பொருளாகப் பயன்படுத்தப்படுவதோடு கூடுதலாக அலுமினியம் ஆக்சி நைட்ரைடு அகச்சிவப்பு-ஒளியியல் சாளரங்களாகப் பயன்படுத்தப்படுகிறது. இதனடிப்படையில் இது ஓர் உணர்கருவியின் கூறாக, சிறப்பு அகச் சிகப்பு குவிமாடங்கள், சீரொளி தகவல்தொடர்புகளுக்கான சாளரங்கள் மற்றும் குறைக்கடத்தி தொடர்பான பயன்பாடுகளில் சில பயன்பாடுகளைக் கொண்டுள்ளது.
அலுமினியம் ஆக்சிநைட்ரைடு என்பது )• 1, என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது அலுமினியம், ஆக்சிசன், நைட்ரசன் ஆகிய தனிமங்கள் சேர்ந்து உருவாகும் ஒருவகையான பீங்கான் பொருளாகும். சர்மெட் கார்பரேசன் அமைப்பு இச்சேர்மத்தை அல் ஆன் என்ற பெயரில் சந்தைப்படுத்துகிறது
அலுமினியம் ஆக்சி நைட்ரைடு கதிர்வீச்சு-எதிர்ப்பு மற்றும் பல்வேறு அமிலங்கள், காரங்கள் மற்றும் நீரினால் ஏற்படும் சேதங்களுக்கு எதிர்ப்புத் தெரிவிக்கும்
2002 ஆம் ஆண்டில் தனது முதல் சர்வதேச போட்டியில் விளையாடினார். மேற்கிந்தியத் தீவுகள் அணி தென்னாப்பிரிக்காவில் சுற்றுப் பயணம் செய்து மூன்று தேர்வுப் போட்டிகள் கொண்ட தொடரில் விளையாடியது. அந்தத் தொடரின் முதல் தேர்வுப் போட்டியில் முதல் ஆட்டப் பகுதியில் இருபது ஓட்டங்களை மட்டும் எடுத்தார். இரண்டாவது ஆட்டப் பகுதியில் 105 ஓட்டங்கள் எடுத்து இறுதி வரை ஆட்டமிழக்காமல் இருந்தார். இதன்மூலம் அறிமுகப்போட்டியில் நூறு ஓட்டங்கள் எடுத்த பதினொராவது வீரர் எனும் சாதனை படைத்தார். அதற்கு அடுடத்து விளையாடிய ஒன்பது போட்டிகளில் இவர் ஐம்பதுக்கும் குறைவான ஓட்டங்களையே எடுத்தார். அதே அணிக்கு எதிராக இவர் ஒருநாள் பன்னட்டுத் துடுப்பாட்டப் போட்டிகளிலும் விளையாடினார். ஆனால் அவரின் மட்டையாட்ட சராசரி 12.33 ஆக இருந்தது.
டுவைன் ரோமல் சுமித் முன்னாள் மேற்கிந்தியத் தீவுகள் துடுப்பாட்ட வீரர் ஆவார். இவர் மேற்கிந்தியத் தீவுகள் அணிக்காக 10 தேர்வுத் துடுப்பாட்டப் , 105 ஒருநாள் பன்னாட்டுத் துடுப்பாட்டம், 33 பன்னாட்டு இருபது20 மற்றும் 183 பட்டியல் அ போட்டிகளிலும் விளையாடியுள்ளார். வலது கைமட்டையாளரான இவர் சகலத் துறையர் ஆவார். அடித்து விளையாடும் வீரராக அறியப்படும் இவர் சிறந்த களத் தடுப்பு வீரரும் ஆவார்.
2008 ஆம் ஆண்டில் நடைபெற்ற முதல் பருவ இந்தியன் பிரீமியர் லீக் தொடரில் இவரை மும்பை இந்தியன்ஸ் அணி ஏலத்தில் எடுத்தது. டுவைன் பிராவா என்பவரை இந்த நிர்வாகம் ஏலத்தில் எடுத்தது. பின் அவருக்குப் பதிலாக இவரைத் தேர்வு செய்தது. அந்தத் தொடரில் இவர் நான்கு போட்டிகளில் விளையாடினார். அதில் ஐந்து இலக்கௌகளைக் கைப்பற்றினார். அதன் பந்து வீச்சு சராசரி 16.60 ஆகும்.
திருநெல்வேலி அரசு பொறியியல் கல்லூரி என்பது தமிழ்நாட்டின், திருநெல்வேலி நகரில் அமைந்துள்ள அரசு பொறியியல் கல்லூரி ஆகும். திருநெல்வேலியானது பெரும்பாலும் 'தென்னிந்தியாவின் ஆக்ஸ்போர்டு' என்று அழைக்கப்படுகிறது, ஏனெனில் இங்கு அதிக எண்ணிக்கையிலான கல்வி நிறுவனங்கள் உள்ளன. இக்கல்லூரியானது சென்னை அண்ணா பல்கலைக்கழகத்தின் தொகுதி கல்லூரியாகும். மேலும் இது தமிழ்நாட்டில் டிஓடிஇ-ஆல் அங்கீகரிக்கப்பட்ட கல்வி நிறுவனமாகும். இது 1981 ஆம் ஆண்டில் நிறுவப்பட்டது. கல்லூரி 23 எக்டேர் பரப்பளவில் அமைந்துள்ளது. இந்த நிறுவனம் ஐந்து இளநிகலை மற்றும் மூன்று முதுநிலை படிப்புகளை வழங்குகிறது. இதன் பாடங்களை சென்னை அண்ணா பல்கலைக்கழகம் வடிவமைத்துள்ளது.
சுடலீஸ்வரன் என்ற ஈசா தன் மனைவி செல்வி ஒரு சிறிய குடிசையில் வசிக்கிறான். தங்கமலை அண்ணாச்சியின் தூத்துக்குடியில் உள்ள உப்பளத்தில் ஈசா வேலை பார்த்துக்கொண்டு தன் மனைவியுடன் அங்கு தங்கியுள்ளான். இருவரும் மகிழ்ச்சியுடன் வாழ்ந்து வருகின்றனர். ஒருநாள் அவர்கள் தங்கியுள்ள இடத்தின் அருகில் அண்ணாச்சி மற்றும் அவரது ஆட்கள் ஒரு அரசு ஊழியரையும் அவர் மனைவியையும் கொல்கின்றனர். அதைக் காணும் செல்வி அவர்களைக் கண்டிக்கிறாள். தான் கண்டதை காவல் நிலையத்தில் சென்று சொல்லப்போவதாக செல்வி கூற, அதிர்ச்சியடையும் அண்ணாச்சி அவளைக் கொல்லச் சொல்கிறார். தன் மனைவியைக் காணாமல் தேடிவரும் ஈசா அவள் இறந்துகிடப்பதைக் கண்டு கதறி அழுகிறான். இதனால் மனநிலை பாதிக்கப்படும் அவன் அவளின் உடலைத் தன் குடிசையில் வைத்து பாதுகாக்கிறான். அவள் இன்னும் உயிரோடு இருப்பதாகவே கருதிக் கொள்கிறான்.
தன் மனைவியின் இறப்புக்குக் காரணமானவர்களை ஒவ்வொருவராகக் கொன்று தன் குடிசையில் புதைக்கிறான். தன் ஆட்கள் ஒவ்வொருவராக இறப்பதைக் கண்டு அதிர்ச்சியடையும் அண்ணாச்சி, அதற்குத் தன் எதிரிகள்தான் காரணம் என்று கருதி அவரின் எதிரிகளைக் கொல்கிறார். ஆனால் அந்தக் கொலைகளைச் செய்வது ஈசா என்று தெரிந்து காவல்துறையில் புகாரளிக்கிறார். அண்ணாச்சியை ஈசா எப்படி பழிதீர்த்தான் என்பது மீதிக்கதை.
ஈசா 2009 ஆம் ஆண்டு விக்னேஷ் மற்றும் லக்சனா நடிப்பில், பால கணேசா இயக்கத்தில், ஜே. ஜெயகிருஷ்ணன் தயாரிப்பில், ஹரன் இசையில் வெளியான தமிழ் திரைப்படம்.
மணிசர்மா, 'பாபி' என்கிற தெலுங்கு படத்திற்காக ,"அடுகு அடுகு" என்ற பாடலைப் பாட ரஞ்சித்திற்கு வாய்ப்பளித்தார். இப்பாடலை, இவர், திறமையான பாடகரான ஹரிஹரனுடன் . இணைந்து பாடியுள்ளார். இதன் மூலமாக பின்னணிப் பாடகராக ரஞ்சித் அறிமுகப்படுத்தப்பட்டார். ரஞ்சித் அவர்களின் முதல் தமிழ் பாடலானது, ஆசை ஆசையாய் திரைப்படத்தில் வருகின்ற "ஹே பெண்ணே" என்பதாகும். மேலும், இந்தப் பாடலுக்கும் மணிசர்மா இசையமைத்திருந்தார். இருப்பினும், ரஞ்சித்திற்கு புகழைப் பெற்றுத் தந்த "சப்போஸ்" என்று தொடங்கும் பாடல் சுக்ரன் திரைப்படத்தில் இடம்பெற்றது. 2007 ஆம் ஆண்டில் அவர் தனது தாய்மொழியான மலையாளத்தில், முதல் பாடலான "இன்னொரு பாட்டொன்னு பாடான்" என்கிற பாடலை "கிலுக்கம் கிலுகிலுக்க்கம்" திரைப்படத்திற்காக பாடினார். ரஞ்சித், 2009இல் வெளியான "கம்யம்" தெலுங்குப் படத்தில் பாடிய "எந்தவரகு" பாடலுக்காக சிறந்த ஆண் பின்னணிப் பாடகருக்கான தெலுங்குப் பிரிவில், 56வது தென்னிந்திய பிலிம்பேர் விருதிற்கு பரிந்துரை செய்யப்பட்டார்.
ரஞ்சித் இந்தியாவிலுள்ள, சென்னையில், ஒரு மலையாள குடும்பத்தில் பிறந்தவர். அவர் பல்வேறு வகையான இசைகளைக் கேட்டு வளர்ந்தார். பல கேரள மக்கள் இருந்த இடத்தில் அவர் தங்கியிருந்ததால், அவருக்கு, உள்ளூர் நிகழ்ச்சிகளில் பங்கேற்க வாய்ப்பு கிடைத்தது. பிறகு, ஒரு குடும்ப நண்பரின் வழிகாட்டுதலில், அவர் ஹிந்துஸ்தானி இசை மற்றும் கர்நாடக இசையைக் கற்றுக்கொண்டார். வித்வான் கடலூர் சுப்பிரமணியன், கே.எஸ் கனகசிங்கம், திருச்சூர் பி. ராமன்குட்டி மற்றும் பி. எஸ். நாராயண சுவாமி ஆகியோரிடம் பயிற்சி பெற்றார். அவர் 2001 ஆம் ஆண்டில் சன் டிவி "சப்த ஸ்வரங்கள்" பாடல் போட்டியில் பங்கு பெற்று வென்றதினால் பிரபலமடைந்தார். இவர் பயிற்சி பெற்ற பரத நாட்டிய நடனக் கலைஞரான ரேஷ்மி மேனனை திருமணம் செய்து கொண்டார். இவர்களுக்கு ரியா என்ற மகள் உள்ளார்.
2005 ஆம் ஆண்டில், ரஞ்சித், ஐயப்பன் நமஸ்கார ஸ்லோகங்களை இசையமைத்துப் பாடியுள்ளார். இது, சரணம் ஐயப்பா என்ற பெயரில் தொகுக்கப்பட்டது. அவர் மேலும், பஞ்சமுகி என்கிற நடனக் குழுவிற்கு இசையமைத்தார். இவர், யுவன் ஷங்கர் ராஜா , வித்யாசாகர் மற்றும் பிற இசை இயக்குனர்களுடன் இணைந்து தமிழ் படங்களில் பணியாற்றியுள்ளார்.
இத்தீவுகளுக்கான தற்போதைய பெயர் 16-ஆம் நூற்றான்டின் போர்த்துக்கீச மாலுமிகளின் மூலம் வைக்கப்பட்டது. போர்த்துக்கீச மொழியில் கோக்கோ என்பது தென்னையைக் குறிக்கும். அந்தமான் தீவுகளை பிரித்தானிய கிழக்கிந்திய நிறுவனம் 18-ஆம் நூற்றாண்டில் கைப்பற்றியது. 19-ஆம் நூற்றாண்டில், பிரித்தானிய இந்திய அரசு அந்தமான்களில் குற்றவாளிகளின் குடியேற்றத்தை நடத்தி வந்தது. இக்குடியேறிகளுக்கு கோக்கோ தீவுகளில் இருந்து தேங்காய் போன்ற உணவுப் பொருட்கள் கொண்டு செல்லப்பட்டன. பிரித்தானிய அரசு இத்தீவுகளை மியான்மரின் யாதுவத் குடும்பத்திற்கு குத்தகை அடிப்படையில் கொடுத்திருந்தது. இக்குடும்பம் யங்கோனின் குறிப்பிடத்தக்க ஒரு வணிகக் குடும்பம் ஆகும். இவர்கள் மாவலமயீனி, மெர்குயி போன்ற இடங்களிலும் வாழ்ந்து வந்தனர்.
கோக்கோ தீவுகளின் தொலைநிலை காரணமாக, இவை முறையாக நிருவகிக்கப்படவில்லை. பிரித்தானியர் இதன் நிருவாகத்தை இரங்கூனின் கீழ் பர்மா அரசிடம் ஒப்படைத்தனர். 1882 இல் இத்தீவுகள் அதிகாரபூர்வமாக பிரித்தானிய பர்மாவின் ஆட்சியின் கீழ் வந்தது. 1937 இல் பர்மா இந்தியாவில் இருந்து பிரிந்து, தனியான சுயாட்சியுடன் கூடிய பிரித்தானிய மன்னராட்சியின் குடியேற்ற நாடாக ஆன போது, கோக்கோ தீவுகளும் பர்மாவின் கீழ் வந்தது. இரண்டாம் உலகப் போர்க் காலத்தில் 1942 இல், சப்பான் இதனைக் கைப்பற்றி வைத்திருந்தது. 1948 இல் பர்மா ஐக்கிய இராச்சியத்திடம் இருந்து விடுதலை பெற்றதை அடுத்து, கோக்கோ தீவுகளும் புதிய பர்மிய ஒன்றியத்தின் கீழ் கொண்டு வரப்பட்டது.
1959 இல் நே வின்னின் இடைக்கால இராணுவ ஆட்சியின் போது, இவை குற்றவாளிகளின் குடியேற்றப் பகுதியாக அறிவிக்கப்பட்டது. 1962 இல் இடம்பெற்ற நே வின்னின் இராணுவப் புரட்சியை அடுத்து, பர்மாவில் இராணுவ ஆட்சி அறிவிக்கப்பட்டது. இதன் போது கோக்கோ தீவுகளின் சிறைகள் பர்மாவின் சாத்தான்களின் தீவுகள் என அறியப்பட்டன. 1969 இல் இங்கு அரசியல் கைதிகள் பெருமளவில் குடியேற்றப்பட்டனர். 1971 ஆம் ஆன்டில் இடம்பெற்ற போராட்டங்களை அடுத்து, இத்தீவுகளில் இருந்த அனைத்துக் கைதிகளும் இரங்கூனின் இன்செயின் சிறைக்கு மாற்றப்பட்டனர். இத்தீவுகளில் இருந்த சிறைச்சாலைகள் மூடப்பட்ட பின்னர், பெரும் கோக்கோ தீவு பர்மியக் கடற்படையிடம் கையளிக்கப்பட்டது.
கோக்கோ தீவுகள் என்பது வங்காள விரிகுடாவின் வடகிழக்கே அமைந்துள்ள சிறிய தீவுக்கூட்டம் ஆகும். இவை மியான்மரின் யங்கோன் பிரதேசத்தின் ஒரு பகுதியாகும். இத்தீவுகள் யங்கோன் நகரில் இருந்து தெற்கே 414 கிமீ தூரத்தில் அமைந்துள்ளன. கொக்கோத் தீவுக் கூட்டத்தில் 5 தீவுகள் உள்ளன. இவற்றில் நான்கு தீவுகள் பெரும் கோக்கோ கடலடிப்பாறையிலும், மற்றைய தனிமைப்படுத்தப்பட்ட தீவு சிறிய கோக்கோ கடலடிப்பாறையிலும் அமைந்துள்ளன. இத்தீவுக் கூட்டத்தின் வடக்கே பிரெப்பாரிசு என்ற மியன்மாரின் இன்னும் ஒரு தீவு உள்ளது. தெற்கே இந்தியாவுக்குச் சொந்தமான கரைசேர் தீவு காணப்படுகிறது.
மேசைத் தீவு கோடரியின் முனையின் வடிவத்தை ஒத்தது. பெரும் கோக்கோ தீவில் இருந்து வடக்கே 2.5 கிமீ தூரத்தில் அமைந்துள்ளது. இது 1.6 கிமீ நீளமும், 1.2 கிமீ அகலமும் கொண்டது. இதன் வடமேற்குப் பகுதியில் முன்னர் கலங்கரை விளக்கம் காணப்பட்டது. ஆனால், இப்போது அங்கு மக்கள் எவரும் வசிப்பதில்லை. இவ்விளக்கம் 1867 இல் கட்டப்பட்டது. இதன் குவியத் தளம் 59 மீ ஆகும். இத்தீவிற்கு படகு மூலம் செல்லலாம், இத்தீவின் முன்னாள் காப்பாளர் அவரது உரிமையாளரால் படுகொலை செய்யப்பட்டார்.
பெரும் கோக்கோ தீவு 10.4 கிமீ நீலமும், 2 கிமீ அகலமும் கொண்டது. இதன் கடற்கரைப் பகுதிகளில் தோணியாமைகளின் பல கூடுகளைக் காணலாம். கடல் ஆமை பாதுகாப்பு குறித்த தொடர் ஆய்வுத் திட்டங்கள் பர்மிய அரசினால் நடத்தப்பட்டுள்ளன. மக்கள்தொகை மரபணு மற்றும் குறிச்சொல் ஆய்வுகளுக்காக பச்சை ஆமைகளின் திசு மாதிரிகள் பற்றிய தரவு சேகரிப்பு இங்கு 2006 மார்ச், ஏப்ரல் மாதங்களில் நடத்தப்பட்டன.
கோக்கோ தீவுகளில் பெரும் கோக்கோ தீவு, சிறிய கோக்கோ தீவு ஆகியன அலெக்சாந்திரா கால்வாயூடாகப் பிரிக்கப்பட்டுள்ளன. மூன்றாவது முக்கிய தீவான மேசைத் தீவு பெரும் கோக்கோ தீவுக்கு அருகில் அமைந்துள்ளது. புவியியலின் படி, இவை அந்தமான் நிக்கோபார் தீவுக்கூட்டத்தின் ஒரு பகுதியாகும். இவற்றுக்கு இடையில் இந்தியாவின் தீவான கரைசேர் தீவு அமைந்துள்ளது.
சிறிய கோக்கோ தீவு பெரும் கோக்கோ தீவில் இருந்து 16 கிமீ தென்மேற்கே அமைந்துள்ளது. இது 5 கிமீ நீளமும், 1.2 கிமீ அகலமும் கொண்டது. அந்தமான் கடலில் மியான்மரின் மிகவும் தெற்கே அமைந்துள்ள தீவு இதுவாகும்.
தீவுகளின் மேற்கே வங்காள விரிகுடா அமைந்துள்ளது, கிழக்கே அந்தமான் கடல் அமைந்துள்ளது. வடக்கே 250 கிமீ தூரத்தில் பர்மியப் பெருநிலப்பகுதி அமைந்துள்ளது. வட-வடகிழக்கே 77 கிமீ தூரத்தில் பிரெப்பாரிசு தீவு அமைந்துள்ளது.
ஜெரி தீவு 1.1 மீ நீளமும், 0.2 மீ அகலமும் கொண்டது. பெரும் கோக்கோ தீவின் தென்முனையில் அமைந்துள்ளது. பெரும் கோக்கோ தீவில் இருந்து இவற்றை இணைக்கும் மணல்திட்டு வழியே நடந்தே செல்லலாம்.
பெரும் கோக்கோ கடலடிப்பாறை வடக்கில் இருந்து தெற்கு வரை செருப்புத் தீவு, மேசைத் தீவு, பெரும் கோக்கோ தீவு, ஜெரித் தீவு ஆகிய நான்கு தீவுகளைக் கொண்டுள்ளது.
செருப்புத் தீவு 0.4 கிமீ நீளமான ஒடுங்கிய சிறு தீவு ஆகும். இது மேசைத் தீவின் வடமேற்கே 0.2 கிமீ அகல கால்வாய் ஒன்றினால் பிரிக்கப்பட்டுள்ளது.
1994 ஆம் ஆண்டு முதல் கோக்கோ தீவுகள் சீனாவிற்கு குத்தகைக்கு வழங்கப்பட்டதாக கூறப்படுகிறது. பர்மிய அரசும், சீனாவும் இதனை மறுத்து வருகின்றன.
பேராயத்தின் பேரவையால் தேர்ந்தெடுக்கப்பட்ட ஒரு ஆயர், பேராயராக இப்பேராயத்திற்கு தலைமை வகிக்கிறார். தேர்ந்தெடுக்கப்பட்டிருக்கும் அப்பேராயர், தனது சேவை காலத்தில், இப்பேராயத்திற்கும் அதன் நிறுவனங்களுக்கும் தலைவரென கருதப்பருகிறார். அனைத்திற்கும் தலைமை சேவை பொறுப்பிலிருக்கும் பேராயரைத் தவிர, குருத்துவ செயலர் எனும் சேவை பொறுப்பிற்கு தேர்ந்தெடுக்கப்பட்டவர் பேராயத்தில் இருக்கும் ஆயர்கள் மற்றும் நற்செய்தியாளர்களையும், இறைமக்கள் செயலர் எனும் சேவை பொறுப்பிற்கு தேர்ந்தெடுக்கப்பட்டவர் பேராயத்தின் மற்ற பணியாளர்களையும், கல்விச் செயலர் எனும் சேவை பொறுப்பிற்கு தேர்ந்தெடுக்கப்பட்டவர் கல்வி நிலையங்களையும் அவரவர்களின் பொறுப்பு காலங்களில் கவனித்துக்கொள்கின்றனர் . அனைத்து நிறுவனங்களை போலவும் வரவு செலவுகளை மேற்கொள்ளவும் கவனிக்கவும் இந்த பேராயத்திற்கு ஒரு பொருளாளர் அல்லது பொக்கிஷதாரர் பேராயரால் நியமிக்கப்படுகிறார்.